Nordjyllands Beredskab og politi måtte tirsdag tidligt på eftermiddagen evakuere en række beboere i en tre-etagers ejendom på Engvej 16 i Nørresundby. Årsagen var, at der pludselig var påstået brand i kælderetagen i ejendomskomplekset. - Vi måtte sparke døre ind for at få folk hurtigt ud, lyder det fra vagtchefen hos Nordjyllands Politi. Muligvis påsat brand Politiets foreløbig formodning er, at branden kan være påsat. Branden er tirsdag sidst på eftermiddagen slukket, og ingen personer er kommet til skade som følge af branden. Tilbage til lejligheder Politiets formodning er, at alle beboere i løbet af tirsdagen kan vende tilbage til deres boliger på Engvej i Nørresundby. Teknikere skal nu i gang med at undersøge den endelige brandårsag, umiddelbart er man dog ikke i tvivl om, at branden er opstået i kælderetagen.

Opsummering:
Politi og brandmyndighed sparkede døren ind hos beboere i Nørresundby på grund af formodet påsat brand.